[{"text_idx": "#000000", "text": "Beth wyt ti'n edrych am?"}, {"text_idx": "#000001", "text": "Os ydych chi\u2019n chwilio am ffyrdd cynhaliol o ymweld a\u0302 Chaerdydd, dyna\u2019n canllaw defnyddiol ar deithio ecogyfeillgar."}, {"text_idx": "#000002", "text": "Rydyn ni i gyd nawr yn llawer mwy ymwybodol o\u2019n heffaith ar y blaned, yn arbennig o ran teithio. Yn o\u0302l , mae dros hanner (55%) y teithwyr trwy\u2019r byd yn dweud eu bod yn fwy penderfynol o wneud dewisiadau teithio cynaliadwy nawr nag yr oedden nhw flwyddyn yn o\u0302l. Rydyn ni wedi meddwl am ambell air o gyngor i\u2019ch helpu chi i wneud dewisiadau eco-gyfeillgar wrth deithio."}, {"text_idx": "#000003", "text": "Mae Caerdydd yn ddinas wych i gerdded ynddi, ac mae\u2019r rhan fwyaf o\u2019r atyniadau o fewn cyrraedd hawdd. Rhowch dro ar Cardiff Bay Tours neu Cardiff Bay Tours i gael profiad gyda thywysydd. Os oes arnoch awydd fforio ar feic, mae gan Nextbike dros 60 gorsaf mewn lleoliadau cyfleus trwy Gaerdydd, yn cynnwys canol y ddinas, Bae Caerdydd, yr Orsaf Ganolog a\u2019r orsaf fysus yng Ngerddi Sophia."}, {"text_idx": "#000004", "text": "Mae trafnidiaeth gyhoeddus wrth gwrs yn well i\u2019r amgylchedd na theithio mewn car ac mae\u2019n hawdd mynd i Gaerdydd mewn tre\u0302n neu fws."}, {"text_idx": "#000005", "text": "Cymerwch gip ar Cadw Caerdydd i Symud i gael gwybodaeth am deithio o amgylch y ddinas. Mae cyfrifiannell garbon yno hyd yn oed, i chi gael cymharu effaith gwahanol opsiynau trafnidiaeth (mae angen cofrestru)."}, {"text_idx": "#000006", "text": "Mae Stagecoach wedi lansio llu o 24 bws aur gydag injan Euro VI, yn cynnwys technoleg aros/cychwyn ac allyrron carbon isel i wella safon yr aer ar ei lwybrau yng Nghaerdydd, Casnewydd, Coed Duon a Chaerffili. Yn ogystal a\u0302\u2019u rhinweddau gwyrdd, mae\u2019r bysus newydd yn cynnwys seddau cefn uchel, rhagor o le coesau, wi-fi am ddim a nifer o bwyntiau gwefru USB."}, {"text_idx": "#000007", "text": "Mae llawer o bethau i\u2019w gweld a gwneud yng Nghaerdydd, yn cynnwys atyniadau sydd wedi ymrwymo\u2019n gadarn wrth gynaliadwyedd."}, {"text_idx": "#000008", "text": "Techniquest yw canolfan wyddoniaeth hynaf y DU ac mae\u2019n cynnig profiad rhyngweithiol cyffrous ym Mae Caerdydd. Mae\u2019r ganolfan yn ceisio gostwng ei heffaith amgylcheddol trwy effeithlonrwydd ynni, rheoli gwastraff a chael gwared ar gwpanau untro yn y caffi ac mewn digwyddiadau. Mae Techniquest hefyd yn datblygu arddangosiadau newydd, sy\u2019n trafod materion amgylcheddol yn cynnwys nwyon ty\u0302 gwydr, bioamrywiaeth a newid yn yr hinsawdd."}, {"text_idx": "#000009", "text": "Os ydych chi\u2019n dod i Gaerdydd ar gyfer cyngerdd neu ddigwyddiad mawr, mae\u2019n ddigon posibl mai i Arena Motorpoint neu i Stadiwm Principality yr ewch chi. Mae Arena Motorpoint yn rhan o siarter cynaliadwyedd fyd eang, gydag amcanion yn cynnwys gostwng nwyon ty\u0302 gwydr, atal gwerthu plastig untro erbyn 2021 a cheisio sicrhau nad yw lleoliadau a digwyddiadau yn anfon unrhyw wastraff i dirlenwi erbyn 2030."}, {"text_idx": "#000010", "text": "Daeth Stadiwm Principality y stadiwm digwyddiadau cynaliadwy cyntaf ardystiadwy yn y DU yn 2011 trwy ddefnyddio systemau golau LED dan reolaeth cyfrifiaduron i arbed ynni, casglu dw\u0302r glaw dan y cae i ailgylchu dw\u0302r ac ailddefnyddio pridd a glaswellt."}, {"text_idx": "#000011", "text": "Am ragor o wybodaeth am bethau i\u2019w gweld a gwneud yng Nghaerdydd, ewch i\u2019n hadran \u2018Gweld a Gwneud\u2019."}, {"text_idx": "#000012", "text": "Mae\u2019n bwysig yfed digon pan fyddwch allan yn fforio! Mae gan Refill bellach bron i 200 cynllun trwy\u2019r DU ac mae wedi cychwyn ehangu\u2019n rhyngwladol. Dewch o hyd i ddw\u0302r ar eich hynt gan ddefnyddio app Refill. Mae\u2019r gorsafoedd Refill yng Nghaerdydd yn cynnwys Hyb y Llyfrgell Ganolog, Little Man Coffee, Bigmoose Coffee a Lush, yn ogystal a\u0302 gwestai Premier Inn a rhai canghennau Costa."}, {"text_idx": "#000013", "text": "Mae\u2019n wych dod a\u0302\u2019ch cwpan ailddefnyddio eich hun am goffi neu de, a chewch ostyngiad mewn llefydd fel Costa a Starbucks os gwnewch hynny. Ond os ydych yn anghofio, neu\u2019n teithio\u2019n ysgafn, mae Costa yn ailgylchu cwpanau untro gan unrhyw gwmni. Mae Bigmoose Coffee Co. sydd oddi ar Heol y Frenhines yn gwerthu \u2018Moosejars\u2019 \u2013 cacen mewn jar a chewch 50p yn o\u0302l os dewch a\u0302\u2019r jar yn ei ho\u0302l!"}, {"text_idx": "#000014", "text": "Mae llawer o fars a thafarndai wedi cyfyngu ar eu defnydd o wellt plastig fel rhan o ymgyrch byd-eang Straws Suck ac ymunodd bragdy eiconig Brains Caerdydd a\u0302\u2019r mudiad yn o\u0302l yn 2017. Beth am gael blas go iawn ar fragu Cymreig yn eu tafarndai ar draws y ddinas, gan gynnwys y Goat Major hanesyddol ger Castell Caerdydd a The Dock gyda\u2019i golygfeydd godidog ar draws Bae Caerdydd."}, {"text_idx": "#000015", "text": "Mae Caerdydd yn gartref i ddwy Siop Ddiwastraff, yng nghymdogaethau ffasiynol y Rhath a Phontcanna; gallwch fynd i\u2019r ddwy yn rhwydd o ganol y ddinas."}, {"text_idx": "#000017", "text": "Mae Marchnadoedd Ffermwyr yn ffordd wych o brofi cynnyrch lleol sydd heb deithio ymhell. Cewch flas ar Gymru ym marchnadoedd wythnosol poblogaidd Glan-yr-Afon, y Rhath a Rhiwbeina yn ogystal a\u0302 digwyddiadau yma ac acw gan gynnwys yn Sain Ffagan a Phrifysgol Caerdydd."}, {"text_idx": "#000018", "text": "Os ydych chi\u2019n figan i\u2019r carn neu\u2019n ceisio lleihau faint o gig rydych chi\u2019n ei fwyta, mae Caerdydd yn cynnig ystod eang o opsiynau bwyd gwyrdd. Ewch i Clancy\u2019s ym Marchnad Caerdydd am fyrbrydau wrth droedio canol y ddinas neu i Vegetarian Food Studio am wledd Indiaidd."}, {"text_idx": "#000019", "text": "I arbed arian ar boteli plastig untro, rhowch dro ar opsiynau eraill heb gynwysyddion. Mae Lush Spa, ar brif stryd siopa Caerdydd, Heol y Frenhines, yn cynnig hanfodion teithio \u2018noeth\u2019 yn cynnwys barau siampw\u0302, je\u0302l cawod soled a blociau o eli haul hyd yn oed."}, {"text_idx": "#000020", "text": "Os oes arnoch awydd moethusrwydd gwyliau eco-gyfeillgar, rhowch dro ar un o\u2019u triniaethau sba hyfryd, yn cynnwys masaj dwfn, sgrwb corff ac masaj olew cynnes."}, {"text_idx": "#000021", "text": "Wrth aros mewn gwesty, dyma rai ffyrdd hawdd o ostwng effaith amgylcheddol eich taith. Rhowch eich llieiniau ar grog fel na cha\u0302nt eu newid bob dydd a gadewch yr arwydd \u2018Peidiwch a\u0302 tharfu\u2019 ar ddwrn eich drws i osgoi glanhau a golchi dillad gwely diangen.\nYng Nghaerdydd, mae Gwesty a Sba Dewi Sant voco, Gwesty Radisson Blu a Park Inn gan Radisson ill tri wedi cael achrediad gan Green Tourism."}]